Kəsəyən dağ siçancığı

Kəsəyən dağ siçancığı () — gəmiricilər dəstəsinin Kəsəyən dağ siçancıqları fəsiləsinə () aid növdür.

 Xarici görünüşü 
Ölçüləri xırda, quyruğu bədənindən uzundur (uyğun olaraq 101 və 85 mm-ə qədər). Xarici görünüşü siçanşəkilli, qulaqları uzun olub seyrək, zərif tüklərlə örtülmüşdür. Bığları uzundur. Başqa siçancıqlardan fərqli olaraq arxa ətrafları ön ətraflardan xeyli uzundur.

 Yayılması 
Azərbaycanda və şimal-qərbi İranda yayılmışdır.

 Həyat tərzi 
Yaşayış yerləri Naxçıvançayın sol sahili boyunca dağlıq çöllər 1660–1700 m hündürlüyə qədər bağlıdır. Dəyişkənliyi öyrənilməmişdir. Tək-tək və ya kiçik qruplar halında məskunlaşır. Gizli həyat tərzi keçirir. Yay vaxtı ancaq gecə, yazda və payızda isə həm də gündüz fəal olur.
İqtisadi əhəmiyyəti yoxdur. Epidemoloji rolu aşkar edilməmişdir.

 Çoxalması 
Mart ayının sonundan iyunun əvvəlinə qədər çoxalır. Nəslində 3-5 bala olur. Bəzi fərdlərdə yayın əvvəlində ikinci nəsil olur.

 Qidalanması 
Başlıca olaraq toxumlar və meyvələr, az miqdarda yarpaqlar və pöhrələrlə qidalanır.

 Ədəbiyyat 
 Azərbaycan faunası. X cild. Məməlilər. Bakı, Elm nəşriyyatı, 1978
 Azərbaycanın heyvanlar aləmi. III cild, Onurğalılar.Bakı, Elm nəşriyyatı, 2004.

 Xarici keçidlər 
 http://www.iucnredlist.org/details/3623/0

Kateqoriya:Gəmiricilər
Kateqoriya:Azərbaycan məməliləri
Kateqoriya:İran faunası
Kateqoriya:Qırmızı kitaba görə az qayğı tələb edən növlər